Kristin Søhoel

Kristin Søhoel (født 23. november 1955 i Oslo) er en norsk dramatiker.Søhoel er utdannet musikkbarnehagepedagog fra Østlandets Musikkonservatorium 1972, og var elev hos Odd Nerdrum 1972-77, senere hos Per Ung og Knut Rose. 
Hun debuterte som dramatiker i 1983 med oppsetningen av skuespillet 7 søstre på Oslo Nye Teater, utgitt av Aschehoug samme år. To år senere kom ungdomsstykket Hevnen på samme scene. Deretter har hun skrevet skuespill for Den Nationale Scene, Riksteatret, Radioteatret og forskjellige utescener, som Festningsspillet på Kongsvinger og Maria og de tre skrinene. (Åros kirke og Maihaugen) Senere har hun skrevet flere spill for diverse arenaer.
Kristin Søhoel var leder av Norske Dramatikeres Forbund 1984-87, og 1990-92. 


== Oppsetninger og utgivelser ==
Teater1983: Oslo Nye Teater: 7 søstre. Drama
1984: NRK, Radioteatret: Sendebudet. Hørespill
1988: Den Nationale Scene: Drikk for livet. Farse
1988: Oslo Nye Teater: Hevnen. Drama
1988: Norsk Dramatikkfestival: Tausheten. Kort enakter.
1989: Kongsvinger Festning: “Festningsspillet på Kongsvinger” Historisk spill. Også satt opp i 1989, 1991, 1995, 2001 og 2005
1991: Riksteatret: Leve av – leve for. (Vinner av synopsiskonkurranse for Unescos Kulturtiårskomite.
1993: Gullbakketeatret: Den lille mannen som hadde mistet noe viktig. Lillehammer, Maihaugen. Barneteater.
1994: Gullbakketeatret: Den lille mannen og lyset som forsvant. Galleri Gullbakke. Barneteater
1998: Noregs Ungdomslag: Diktar av Guds nåde – eit spel om Olav Aukrust.      Lillehammer. Kulturhuset Banken.
2003: Ringebu Amatørteater: Jehans Nårbu – et spill om den første utvandrer fra Ringebu til Texas. Også spilt i 2004.
2003: Buskerud Teaterverksted: Maria og de tre skrinene. Spill til Åros kirkes 100-årsjubileum.
2004: Lillehammer Amatørteater: Maria og de tre skrinene.  Omarbeidet versjon som vandrespill til Maihaugen, Lillehammer.
2007: Skuespillet Gjensyn. Om folkelivet på Aulestad i Karoline og Bjørnstjerne Bjørnsons tid.
2008: Skuespillet Gjensyn. Andre del av spillet om Karoline og Bjørnstjerne Bjørnson.  Manus og regi.
2009: Broen. Tredje del av spillet om Karoline og Bjørnstjerne Bjørnson.
2010: Aulestadspillet 2010 – En sjel så stor. Siste og endelige versjon av spillet om Karoline og Bjørnstjerne Bjørnson. Instruktør Terje Mærli.
2010: Åpningsmonolog til B. Bjørnson, Bjørnsonveien. Fremført av Kai Remlov.
2010: Dialog til gjenåpningen av Aulestad: Karoline og Bjørnstjerne Bjørnson (Kristin Kajander, Kai Remlov)
2014: Fredriksten – Nordens Gibraltar i regi av Østfold Teater. Om Fredriksten festnings rolle i forsvaret av Norge i 1814, skrevet til Grunnlovsjubileet.
2016: Premiere Parat (første skuespill om stenhoggerne langs Iddefjorden.)
2018: Premiere Granittliv i juni. Instruktør Morten Milde.
2018/2020: Dramatisering av Frithjof E. Byes romantrilogi. Første del.Bøker1983: 7 søstre. Oslo: Aschehoug Forlag. Skuespill.
1984: Sendebudet. Oslo: Solum Forlag. Hørespill.
1985: Linda på fangeskipet. Oslo: Solum Forlag. Egne illustrasjoner. Barnebok.
1988: Drikk for livet. Oslo: Solum Forlag. Skuespill.
1988: Tausheten. Antologi. Oslo: Solum Forlag.
1989: Redaktør av Før teppet går opp. Elleve norske dramatikere om å skrive for teater.
1990: Snømannen som ikke ville smelte. Oslo: Solum Forlag. Barnebok. Medforfatter: Helge Hagerup.
1991: Festningsspillet på Kongsvinger. Skuespill.
2000: Trine Folmoe. Malerier. Dybdeintervju. Kunstbok.
2004: Fredrik og Tryllefløyten. Familiebok basert på operaen Tryllefløyten. Illustrasjoner: Trine Folmoe.


== Referanser ==